Diari Oficial de la Generalitat Valenciana


Sumari del DOGV 3820, del 23-08-2000 (2000/6833)

Informació pública de l'alternativa tècnica del programa d'actuació integrada de la UE 3.2 del sòl urbanitzable detallat del vigent Pla General d'Ordenació Urbana.
-------------------------------------------------------------------------------------------------------------------------------------------------------------------

### Dades del document

Número de DOGV
:   3820

Data del DOGV
:   23-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6833


Organisme emissor
:   Ajuntament d'Asp

Tipus de document
:   Anunci

Informació pública de l'alternativa tècnica del programa d'actuació integrada de la UE 3.2 del sòl urbanitzable detallat del vigent Pla General d'Ordenació Urbana. [2000/Q6833]
  
La Comissió de Govern municipal, en la sessió número 26/2000, de data 4 de juliol de 2000, va acordar sotmetre a informació pública pel termini de 20 dies, mitjançant un edicte publicat en un diari d'informació general editat a la Comunitat Valenciana i (posteriorment o simultània) en el Diari Oficial de la Generalitat Valenciana, l'alternativa tècnica del programa per al desenvolupament de l'actuació integrada constituïda per la unitat d'execució 3.2 del sòl urbanitzable detallat del vigent Pla General d'Ordenació Urbana, redactat per la mercantil Juanlu, SL. El termini d'exposició es comptarà des de la publicació del present edicte en el Diari Oficial de la Generalitat Valenciana.
  
Durant el període d'exposició s'admetran tant al·legacions com alternatives tècniques a la continguda en el programa i, després de concloure aquest, els qui siguen propietaris o no dels terrenys i tinguen interés a competir per a ser seleccionats com adjudicataris del programa corresponent, hi podran presentar proposicions juridicoeconòmiques. Aquestes últimes es presentaran durant els cinc dies següents al venciment del termini dels 20 dies abans esmentats.
  
Les alternatives tècniques es presentaran a la vista, amb la documentació expressada en els apartats A i B de l'article 32 de la Llei 6/1994, de la Generalitat Valenciana, Reguladora de l'Activitat Urbanística, acompanyades, si escau, de projectes complementaris. Les proposicions juridicoeconòmiques es presentaran en plica tancada amb la documentació esmentada en els apartats C i D de l'article 32 abans esmentat.
  
Els terminis indicats abans es prorrogaran durant 20 dies addicionals si durant els 10 dies primers d'informació pública alguna persona es compromet a presentar una alternativa tècnica substancialment distinta a la inicial i presta caució d'això en la quantia que si escau es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
L'acte d'obertura de pliques es farà en la següent data hàbil a l'acabament del termini per a presentar-les. Del desenvolupament i resultat d'aquest s'alçarà acta, sota fe pública i davant de dos testimonis. Totes les actuacions podran ser objecte de consulta i al·legacions pels interessats durant els 10 dies següents al de l'obertura de pliques. Els competidors, durant aquest període, es podran associar unint-ne les proposicions.
  
Cosa que es publica perquè se'n prenga coneixement en virtut del que s'estableix en l'article 46 de la Llei 6/1994 abans esmentada.
  
Mitjançant aquest anunci i d'acord amb l'article 59.4 de la Llei 30/1992, de 26 de novembre, es cita els propietaris afectats que siguen desconeguts, dels qui s'ignore el lloc de notificació o bé una vegada intentada aquesta no s'haguera pogut practicar. La llista de titularitats cadastrals afectades per l'actuació és la següent:
  
Finalment, es fa públic que d'acord amb l'article 107 de la Llei 30/1992 de 26 de novembre, el present acte és de simple tràmit, no s'hi pot interposar recurs contra aquest, sense perjuí de mostrar-ne l'oposició per a la consideració a la resolució que pose fi al procediment.